JohanHeinsen/ENO huggingface dataset:
Aalborgs Stifts Adresseavis, 1826-07-01
Den 12te Maj kom Kapudan Pascha med 33 store og og mindre Krigskibe til Dardanellerne, hvorfra han som snart i Forening med 28 i Constantinopel under Jbrahim Be udrustede Skibe vilde vende tilbage til Archipelagus og - som man meente - gjøre et Angreb paa Hydra. Det hedder, at adskillige af de oprørske Fastlandsdistricter og Øer skulle have forlangt at underkaste sig. Grækervennernes Agent i Florents Hr. Eynard foregiver, at have Brev om, at Tripoliza er den 13de Maj indtaget af den Græske Høvding Nikitas, hvoraf sees, at hvad der har været meldt om samme Fæstnings Jndtagelse blot har været Usandhed.
Aalborgs Stifts Adresseavis, 1826-07-01
Den 1ste (13) Juli skulle Underhandlingerne imellem Tyrkerne og Russerne tage deres Begyndelse.
Aalborgs Stifts Adresseavis, 1826-07-01
Blandinger. Monitøren fortæller, at Keiseren af Brasilien under 2den Maj har frasagt sig Portugals Krone til Fordeel for sin niaarige Datter Maria da Gloria, som skal forloves med sin Onkel Jnfant Miguel. Birmannerkrigen i Bagindien er brudt ud paany. General Sir Archibald Campbell havde Grund til at nære Mistanke mod Birmanerne, at de gik paa Rævekløer, fordi de efter Præliminær=Tractatens Undertegning forstærkede deres Magt paa hin Side af Floden og ret anstrengede sig med Opførselse af nye Forskandsninger og Pæleværk. Han trak derfor sine Tropper meget tæt sammen og afventede Udløbet af den til Ratificationens Udløb fastsatte Termin, den 18de Januar. Da den nu ikke kom den Dag blev hans Anelse til Vished. Han gik derfor næste Dag over Floden, angreb Fiendernes Leir, adsplittede dem, bestormede og indtog derpaa Fæstningen Melloun, hvorhan forefandt et rigt Bytte.
Aalborgs Stifts Adresseavis, 1826-07-01
Paa Guineakysten maa Englænderne igjen være belavede paa en Dyst, da deres Nabo Ashantiernes Konge med en meget talrig Krigsmagt er rykket ud i Felten og har stillet sig ved Grændsen af Englændernes Besiddelser.
Aalborgs Stifts Adresseavis, 1826-07-01
Fra London skrives, at det skjønne Veir og Udsigterne til en rig Høst, meget trykke Kornpriserne.
Aalborgs Stifts Adresseavis, 1826-07-01
Kabliaufiskeriet ved Shetlandsøerne, har iaar været ualmindelig heldigt.
Aalborgs Stifts Adresseavis, 1826-07-01
Folkemængden i det sydlige Rusland er i meget stærk Tiltagende og mange af de forhen nomadiske Stammer, have nu faste Bopæle og drive Agerdyrkning. Ved Asoverhavet er anlagt en ny Havn ved Berdianski-Hukken, 200 Verster fra Taganrog, hvor der er dybt Vand og Sikkerhed for alleslags Vinde.
Aalborgs Stifts Adresseavis, 1826-07-01
Den 10de Maj fandt ved Don et Hesteveddeløb Sted, hvor de første Kosak-Generalers og andre Stutteri-Besidderes Heste lobe omkap. En Grev Platov tilhørende Render løb en Strækning af 67 Verster, som er halv tiende Danske Mile, i to Timer og fem Minuter. - (Det synes ellers hardtad utroligt.)
Aalborgs Stifts Adresseavis, 1826-07-01
Den frankfurtske Hr. Salomon Rothschilds ældste Søn giftes med en Datter af N. M. Rothschild i London, - paa det at Pengene maae blive i Familien!
Aalborgs Stifts Adresseavis, 1826-07-01
Den russiske General Aratschiew har skænket de 80000 Rubler, Keiser Nicolai havde forært ham til en Udenlandsreise, til de velgjørende Stiftelser, som staae under Keiser, moderens Bestyrelse. Keiser Alexander havde testamenteret det preussiske Regiment, som har hans Navn, 19000 Rdlr.
Aalborgs Stifts Adresseavis, 1826-07-01
J Ostindien lode nylig to Enker brænde sig levende op efter det Lands Skik. Den ene af dem var 12 Aar gammel og hendes afdøde Gemal var 15, den anden var 99 og hendes Gemal 100.
Aalborgs Stifts Adresseavis, 1826-07-01
Fædrelandet.
Aalborgs Stifts Adresseavis, 1826-07-01
Kjøbenhavn. Høisalig Prindsesse Charlotte Amalias Stiftelse for fattige Frøkener, Rangspersoners og Embedsmænds Døttre, saavelsom fattige Pigebørn af den borgerlige Stand og Almue, blev i Aaret 1783 funderet med en Kapital af 100000 Rdlr. D. C. der siden er forøget saaledes, at den nu udgjør 127462 Rbd. 19 s. Sølv og 2510 Rbd. 71 s. Rpr. Direktionen har derfor anseet det hensigtsmæssigt at give Stiftelsen en Udvidelse af 22 nye Pladse, og Antallet er saaledes steget til 102 Participantinder, hvoraf 10 have Plads i første, 11 i anden, 11 i tredie, 35 i fjerde og 35 i femte Klasse. Den aarlige Understøttelse er i 1ste Klasse fra 50 til 200 Rbd., i 2den fra 25 til 100 Rbd., i 3die fra 25 til 50 Rbd., i 4de Klasse 25 Rbd. fra det 5te til 18de Aar og i 5te Klasse ligeledes 12 1/2 Rbd. Alt Sølv, fra det 5te til 18de Aar til Skolepenge. Efterat Beretningen om Stiftelsens Tilstand har været Hs. Majestæt forelagt, har det behaget Allerhøistsamme, at tilkjendegive sin allerhøieste Tilfredshed med Stiftelsens virksomme Fremgang i Forøgelsen af dens Fonds.
Aalborgs Stifts Adresseavis, 1826-07-01
Efter Ansøgning fra Beboerne i Vorbasse Sogn under Ribe Stift, har Hs Majestæt under 30te Maj allernaadigst resolveret: at dette Sogn, der ifølge allerhøieste Reskript af 17de April 1822 er forenet til et Pastorat med Veerst og Bekke Menigheder, ved indtræffende Vakance igjen ligesom forhen maa udgjøre et eget Sognekald i Forening med Heinsvig Sogn, hvorhos det er den, der i sin Tid beskikkes til Sognepræst for disse Menigheder, paalagt, at opføre en ny Præstegaard m.v.
Aalborgs Stifts Adresseavis, 1826-07-01
Den Jndbyrdes Underviisning er nu ogsaa indført i Agested Skole i Vaar Sogn, Dronninglund Herred, Hjøring Amt, efter Foreslag af Amtmanden over samme Amt og Amtsprovst Obel; ligeledes i Nors Skole i Hillerslev Herred, Thisted Amt, efter Foreslag af Amtmanden over det Amt og Amtsprovst Carstensen.
Aalborgs Stifts Adresseavis, 1826-07-01
En Brænderiebestyrer, som formeente sig berettiget til at bruge sine Brændeviins-Redskaber, uden Hensyn til om han dertil anvender een eller flere Mæskninger, naar kun ikke meere Korn forbruges, end det, hvorpaa Formaalingssedlen lyder m.v., er ved Høiesteret dømt til at betale i Afgivter og Mulkter for de uden Brændingsseddel foretagne Brændinger, til den Kongelige Kasse 390 Rbd. 24 s. S. og T. samt i Salarium til Kammeradvokaten for Høiesteret 80 Rbdlr. Sølv og til Justitskassen, som Tabende: Rbd. Sølv. J en Sag angaaende Handel med ustemplede Spillekort m. v. ere nogle Kjøbenhavnske Handlende frikjendte for Kammeradvokatens Tiltale, dog saaledes, at de En for Alle og Alle for En i Salarium til Citanten betale 30 Rbd. Sølv. Direktionen for det dansk asiatiske Kompagnie er frikjendt for Kammeradvokatens Tiltale i en Sag, betræffende en fornævnte Kompagnie, ifølge dets Octroy formeentlig urettelig affordret Afgivt af 37 Rbd. 48 s. S. og T. til Børssalens Vedligeholdelse.
Aalborgs Stifts Adresseavis, 1826-07-01
For at uddeele de i Følge de Kongelige Anordninger i Danmark udsatte Præmier for de bedste Stodheste, samt for de, paa indbrændte Hopper efter stutteridygtige Hingster, faldne Føl, ere for i Aar udnævnte: J Jylland, Lector With, anden Lærer ved den Kongelige Veterenairskole, og Ridejunkeren, Kammerjunker v. Haxthausen. J Fyen Excellencen Generallieutenant Juel til Thorseng og Lector With. J Sjælland, Lolland, Falster og Møen Veterinairskolens Forstander Professor Viborg og Kammerjunker v. Haxthausen. Til Hesteavlens Fremme har der i dette Foraar, ligesom i de foregaaende Aaringer, været fordeelt flere forædlede Hingster i de forskjellige Provindser. Saaledes har der i Aar i Jylland i Bedækningstiden været udsat 24 Hingster. Af disse ere 18 fra det Kongl. Stutteri paa Frederiksborg og 6 af de i Aaret 1824 for Kongl. Regning i England indkjøbte 12 Engelske Hingster. De andre 6 Engelske Hingster staae paa det Kongl. Frederiksborgske Stutterie. Ogsaa ved disse er det Landmanden tilladt at faae hans Hopper bedækkede. J Fyen have 8 Hingster fra det Kongl. Stutteri i dette Foraar virket til Hesteratens Forædling, og i Sjælland har der til samme Øjemeds Opnaaelse været udsat 12 Hingster fra samme Stutteri. Foruden det Antal af Hopper, disse 44 Hingster have bedækket, er der, af de ved det Kongelige Stutteri staaende Hingster, for de i Omegnen boende Landmænd bedækket over 450 Hopper.
Aalborgs Stifts Adresseavis, 1826-07-01
Telegrafens Udgiver Hr. J. C. Lange vil, i Forening med Statsraad Thaarup, gjøre bemeldte Ugeblad til Hefteskrift.
Aalborgs Stifts Adresseavis, 1826-07-01
Candidat Svitzer, forhen Amanuensis hos Professor Herholdt, har disputeret for Licentiatgraden. Dyrehaugetiden begyndte forleden Søndags. Det Chiarinyske Selskab roses for udmærket Færdighed. Tyrolerne skal synge ypperlig. Den bekjendte Tambourmajor er kommen tilbage og slaaer nu paa 25 Trommer. Cours den 27de Junii. Hamb. 2 M. - , a vista 22 Specier. 229. - Specier solgtes til 13 Rbmk. 12 s. - Bank-Disconto 5 pC. - Norske Speciessedler pr. 100 Specier 181 a 181 1/2 Rbd. Sdlr. - Svenske Sedler pr. Rd. Rigsgjeld 52 1/2 a 53 Rbs. Tegn. - 4 pCt. Kongel. Obligationer (uden Renter) 83 a 83 1/2 Rbdlr. Sedler. - Dito Dito 73 a 73 1/2 i Banco. - Nationalbank-Obligationer (af Laanet 4de Febr. 1820) 101 Rbdlr. rede Sølv. - Dito Dito 115 1/2 a 116 i Sdlr. - 4 pC. uopsigel. Rigsbkobl. Renter pr. 6te Januar 91 Rbdlr. r. S. - 6 pC. norsk Laan ved Hambro & Søn 102 1/2 i Banco. - 4 pC. Dito nye 89 1/2 a 90 i Bco. - Asiatiske Actier - i Sedler. - 3 pC. nye danske Obligationer 56 a 56 1/4 L. Sterling. - 1 L. Sterling beregnet til 14 Bmk.
Aalborgs Stifts Adresseavis, 1826-07-01
Cours. Hamborg den 27de Junii. Bordeaux 25 3/4. - St. Petersborg 8 3 1/2. - London 37. 1. - Cadix 90 1/2. Lissabon 37 1/2. Amsterdam k. S. 104 1/8. - Kjøbenhavn k. S. 226 Specier 1/2 D. Disc. - Viborg. En gruelig Hede, med nordvestlig Vind, uden Dug de fleste Nætter, qvæler alt Græs; Kornsorter og Havesager forbrændes. Landmanden sukker efter Regn, der alene, skjøndt vel sildig paa de lerede og sandige Marker, kan oplive hans Haab. - J Torsdags druknede ved at bade sig her i Søen Kl. 9 Aften en voxen Smededreng, der med nogle flere badede sig.
Aalborgs Stifts Adresseavis, 1826-07-01
Kaalrabiplanter, kunne strax og Grønkaal om 8 a 14 Dage, naar Regn kommer, faaes paa Bogtrykkeriet i Viborg.
Aalborgs Stifts Adresseavis, 1826-07-01
Lemvig, den 22de Junii. Ogsaa vor lille Bye har nydt den Lykke af Hs. Majestæt Kongens allerhøieste Nærværelse paa hans Reise i denne Sommer igjennem Jylland. Sidstafvigte Tirsdag den 20de Dennes vare Amtets høje Øvrighed Hr. Kammerherre, v. Lorentz, samt Bye- og Herredsfogden Justitsraad Schønau, mødte ved den nordlige Kanal i Agger Sogn, Thisted Amt, for der at modtage Hs. Majestæt og ledsage Ham over alle 3 Kanaler, hvortil de beqvemmeste Foranstaltninger efter Omstændighederne vare trufne. Efterat Hs. Majestæt havde overbeviist sig om de ved Havets Oversvømmelse anrettede Ødelæggelser, fortsatte Allerhøistsamme Reisen over Harboer til Lemvig, hvortil Han ankom Kl. 8 3/4 om Aftenen. De jublende Glædesyttringer, hvormed Hs. Majestæt blev modtaget, ere noksom talende Beviser paa den inderlige Kjærlighed, der besjæler enhver Dansk Undersaat, til sin elskede Landsfader. Om Aftenen var Byen overalt illumineret og paa enkelte Steder smukke Transparenter anbragte; ligesom ogsaa Byfogdens Have paa det smagfuldeste var oplyst; flere med Blomster smykkede Æresporte vare tillige opreiste. Hans Majestæt aftraadte i Byfogdens Gaard, hvor Han af Byens Embedsmænd og Skodborg Vandfuld Herreders Præster, samt af Hs. Høiærværdighed Hr. Biskop Ridder Koefoed blev modtaget. Den følgende Dag behagede Hs. Majestæt om Morgenen Kl. 7 i Forening med sit Følge, samt Amtmanden og Herredsfogden, at foretage en Reise til Havet fra Mærskgaardene i Faltring Sogn langs med Strandveien til Bovberg. Her var Hs. Majestæt saa naadig at stige af og modtage en liden Forfriskning i et paa Bjerget opført Telt. Paa Bovberg var opreist et Monument med følgende Jndskrivt: "Dette Mindemærke er sat til Erindring. om, at Danmarks Konge, Frederik den 6te, har opholdt sig paa nærværende Sted den 21de Juni 1826, da han af landsfaderlig Omsorg for sine betrængte Undersaatter foretog en Reise paa Nørre-Jyllands Vestkyst, for at undersøge den ved Havets Overskyllelse anrettede Skade, ved hvilken Leilighed Allerhøistsamme fra dette Punkt oversaae Bovberg og omliggende Strækninger." - Afstanden fra Udkanten af Bovberg indtil dette Sted, maalt langs med Skjellet imellem Trans og Ferring Sogne, var dengang 98 Alen. - Efterat Hs. Majestæt havde taget Alt her i Øiesyn, begav Allerhøistsamme sig til det Punkt ved Ferring Fjord, hvor Havet for nyeligen var indbrudt i Fjorden, herfra fortsatte Hs. Majestæt Reisen igjennem Ferring, Vandborg og Engberg Sogne, hvorfra overalt var Udsigt til Havet langs ud over Harboøer. Til Lemvig ankom Hs. Majestæt igjen Kl. 1 1/2 Eftermiddag. Dernæst behagede det Allerhøistsamme at tage i Øiesyn. Kirken, Byens nye og vel indrettede Raadhuus, Almueskolen, Sygehuset m. m., hvorefter Hs. Majestæt gav Audients, og da denne var endt, behagede Hs. Majestæt at indtage en Dejenne dinatoire. Hvorpaa Allerhøistsamme steg til Vogns Kl. 6, for derefter at begive sig til Holstebroe. - Aldrig vil den Naade og uendelige Mildhed Hs. Majestæt under sit Allerhøieste Ophold her udviste, udslettes af nogen Dansk Undersaats Erindring her i Egnen.
Aalborgs Stifts Adresseavis, 1826-07-01
Blandinger. Den 16de Juni passerede igjennem Sundet, Sydfra, en Russisk Orlogsfregat, og samme Dag kom en Engelsk Orlogsfregat Nord fra, og gik til Ankers paa Kjøbenhavns ydere Rhed. Den 19de, om Middagen, lettede den Engelske Orlogsfregat atter Anker og gik Sydefter. Den trykkende Hede og det foranderlige Veirligt foranlediger mange Sygdomme i Hovedstaden.
Aalborgs Stifts Adresseavis, 1826-07-01
Kjøbenhavn har i Fredags Nat mistet en værdig Borger i Landsoversamthofogstadsretten, Cancellieraad Brønlund. Han var almeent erkjendt som Mynster paa en retsindig Sagfører.
Aalborgs Stifts Adresseavis, 1826-07-01
En vis Morten Rimer vil udgive en "Dansk Rimebog," der kan hielpe alle i Fødselsnød bestedte Rimere. Det bliver et ordentlig Lexicon, og dog kun omtrent 20 Ark stort, a 8 s. Arket.
Aalborgs Stifts Adresseavis, 1826-07-01
I Kjøbenhavns 1260 Tallotteries Trækning den 30te Maj er paa en Lotteriseddel, med Spilletal 17, 61, 78, tagen i Giegengacks Collection i Mariboe, vundet en Terne, til Beløb 5705 Rbd. Den slemme Omstændighed er imidlertid indløben, at da Seddelens Eier, Kjøbmand Hertz, henvendte sig til Collecteuren, erklærede Denne, at Gevinsten ikke kunde ventes betalt, fordi Seddelen ikke stemmede med hans holdende authoriserede Protocol og indsendte Lister, forsaavidt Register=Nummer, Spilletal og Besætningen angik. Hertz fordrer derimod, at nyde sin Ret, i Medhold af sin ihændehavende originale Lotterieseddel, der saaledes som den nu er, i sin Tid er leveret ham og egenhændig skreven og underskreven af Collecteur Giegengack. Denne nægter ikke sin Underskrivt. J denne, for begge Parter lige vigtige, og, med Hensyn til den Tillid Publikum nødvendigviis maa have til Lottoadministrationen, højst interessante Sag, er allerede optaget et Forhør. Hals. Den 27de Juni indkom E. Ellingsen af og fra Østerriisøer med Trælast. M. C. Kruse af Hjørring fra Riga med Hør, Hamp og Blaar m.m. G. J. Føjen af og fra Tønsberg med Trælast. L. Andersen af og fra Nakskou med Hvede og Egeplanker m.m. O. A. Breum af Løgstøer fra Kjøbenhavn med Stykgods. J. Bentzon af Fiskebekskihl fra Østerriisøer med Trælast og Stangjern. - Afseilet, G. Soelberg af og til Drammen med Kornvare m. m. Den 28de indkom M. W. Morro fra Leith, ballastet. J.J. Jensen og J. Schmidt af Aalborg fra Mariager med Brænde. C. Sørensen af Hou fra dito med dito. P. P. Moldt af Aalborg fra Lissabon med Salt m.m. N. P. Bøjesen af og fra Østerriisøer med Trælast. L. B. Dahm af og fra Læsøe med Talg. A. Holm af Aalborg fra Veile med Brænde m.m. - Afseilede, H. Hansen af Aalborg til Hull med Been. E. Olsen af til Østerriisøer med Kornvare.
Aalborgs Stifts Adresseavis, 1826-07-01
Den 29de indkom Th. Birk af og fra Læsøe med Skibsinventarium. C. Sove af og fra Nakskou med Hvede og Egetømmer m.m. C. Høier af fra Kjøbenhavn, ballastet. C. Koch af Nibe fra Mariager med Brænde og Egetømmer. Th. Hjelm af Aalborg fra Kjøbenhavn, ballastet. A. Olsen af Nyekjøbing fra dito med Stykgods. J. P. Futtrup af Lemvig fra dito med dito. P. Haaning af Nyekjøbing fra dito, ballastet. Afseilede, J. Kruge af Laurvig til Norge med Kornvare. C. Christensen af Vaarsaae til Mariager med Byg og Muursteen, m. m. Vinden. Den 27de Juni N. V.; den 28de S. O., Efterm. S. V.; den 29de S. O., Efterm. S. V. og V. med lidet Regn.
Aalborgs Stifts Adresseavis, 1826-07-01
Aalborg Kirker. Sjette Søndag efter Trinitatis prædiker til Høimesse i Budolphi Kirke Hr. Pastor Henneberg; i Frue Kirke Hs. H. Hr. Stiftspropst Ridder Schierup - Til Aftensang i Budolphi Kirke Hr. Klokker Claudi, i Frue Kirke Hr. Pastor Gad.
Aalborgs Stifts Adresseavis, 1826-07-01
Ægteviede. Den 30te Juni, Kjøbmand Jens Ferslew og Jomfrue A. M. C. Assens. - Skrædermester J. P. Kock og Enkemadame C. M. Thestrups.
Aalborgs Stifts Adresseavis, 1826-07-01
Døbt. Den 29de Juni, Consul Wigelsens Datter, Thomasia Caspare Jacobine; Fadd. Barnets Moder, Frøken S. Juel, Majorerne, Baron C. v. Juel til Lundbech og Baron A. v. Juel til Refsnæs, Capitainerne v. Søderberg og v. Voss, Søe=Premierlieutenant Bluhme, Premierlieutenant v. Schindel, Assessor Kayerød, Consul Kaarsberg, Kjøbmand Hollenius og Barnets Fader.
Aalborgs Stifts Adresseavis, 1826-07-01
Ved Tallotteriets 1081de Trækning i Wandsbeck udkom: No. 81. 39. 66. 49. 32.
Aalborgs Stifts Adresseavis, 1826-07-01
Bekjendtgjørelser. Ved Stutteriebesigtelsen i Rold den 26de Junii sidstleden, blev første Præmie, 100 Rbdlr. rede Sølv, tilkjendt Søren Laursen Buus af Svenstrup, for en mørkebruun Hingst med Blis og 4 hvide Koder, 6 Aar gammel, 10 Qvarteer 2 1/2 Tomme høi, anden Præmie, 40 Rbdl. rede Sølv, tilkjendt Anders Eggersen af Westerbølle, for en rød Hingst, som 2de Gange tilforn har vundet første Præmie; tredie Præmie, 20 Rbdl. r. S., blev tilkjendt Søren Larsen, af Brøndberg for en rød Hingst, som forhen 2de Gange har vundet anden Præmie. At jeg er meddeelt Constitution som Sagfører for Aalborg og Hiørring Amter, har jeg herved den Ære at bekjendtgjøre. Aalborg den 1ste Juli 1826. Øllgaard, boende hos Madame Callsen i Bispensgade.
Aalborgs Stifts Adresseavis, 1826-07-01
Løverdagen den 22de Julii næstkommende Kl. 10 Formiddag, afholdes paa Raadstuen her i Byen en Skiftesamling i Stervboet efter den paa Hvidstedgaard i Taars Sogn afdøde Proprietær Peter Severin Møller, hvor da Bestemmelse vil vorde taget i Henseende til Auction over Boets Eiendomme m. m., hvilket til Efterretning for Creditorer og Arvinger i dette Boe, herved kundgjøres, overeensstemmende med Plakaten af 21de April 1824. Børglum Herredscontoir i Hjørring, den 29de Juni 1826. Spürck.
Aalborgs Stifts Adresseavis, 1826-07-01
Gode Skudtørv, gravet i Aar, kan bekommes tilkjøbs i Kjærs Mølle. Den af Skipper Stephensen i min Gaard beboede Leilighed, bliver til Mikkelsdag Flyttetid d. A. ledig. P. C. Kjeldberg. Nogle Værelser ere at faae til Leie: tillige kan modtages nogle Soldater i Jnd vartering, i Kattesundet No. 171.
Aalborgs Stifts Adresseavis, 1826-07-01
Proclama. Credi= og Debitorerne efter her afgangne Told- og Consumtions Overbetjent Neve, indkaldes herved med 6 og 12 Ugers Varsel at melde dem for Undertegnede Boets Skifteforvalter, for at ligitimere deres Krav og betale deres Skyld. Thisted den 10de Juni 1826. Lützhøft.
Aalborgs Stifts Adresseavis, 1826-07-01
Creditorerne i Stervboet efter afgangne Cancellieraad Møller af Bangsboe, i Flade Sogn, indkaldes herved med 12 Ugers Varsel til for undertegnede Skifteforvalter at anmelde og beviisliggjøre deres Fordringer i bemeldte Boe. Bye- og Herredsfogedcontoiret i Frederikshavn, den 8de Juni 1826. Hvass.
Aalborgs Stifts Adresseavis, 1826-07-01
Auctioner. Mandagen den 3die Dennes Formiddag Kl. 10, bliver paa Kjøbmand J. Nielsens Plads paa Frisenborg afholdt offentlig Auction over et Partie havarerede Vikker, Hørfrøe og Oliekager, henhørende til Smakken Frau Annes Ladning. Aalborg den 1ste Juli 1826. Schmidt.
Aalborgs Stifts Adresseavis, 1826-07-01
Placat. Onsdagen den 12te Juli førstkommende, bliver efter Vedkommendes Begjæring afholdt offentlig Auction i Eegshvile, Vestervandet Sogn, Thisted Amt, over en betydelig Deel Løsøre, afgangne Provstinde Eegs Stervboe tilhørende, bestaaende af: Meubler, Sengeklæder og Linned, Steentøj, Glas, Tin, Kobber, Messing, Kjøkken= og Brøggers=Redskaber, Bæster, Køer, Faar, Avlsredskaber, endeel Fruentimmer Gangklæder, circa 350 Lod forarbeidet Sølv og noget Guld. Conditionerne bekjendtgjøres paa Auctionsstedet hvor Lysthavende indbydes at møde. Auctionen begynder Kl. 10 Formiddag og fortsættes den paafølgende 13de Juli, samme Tid. Thisted, den 26de Juni 1826. Lütshøft.
Aalborgs Stifts Adresseavis, 1826-07-04
Portugal; Brasilien. Da Keiseren af Brasilien fik sin Hr. Faders dødelige Afgang at vide, lod han strax give Portugal en ny Forfatning, saaledes at Riget skal have omtrent ligesom Frankrig og England to Regeringskammere eller Huse, nemlig et afden høiere Adel og Geistlighed, som er 2 Hertuger, 24 Marquesser og 40 Grever, samt Cardinal-Patriarken, 4 Erkebisper og 13 Bisper, og det andet Kammer af Stædernes og Provindsernes Deputerede. Dernæst udstedte han en fuldstændig Benaadning til alle for politiske Meninger fængslede, landsforviste eller flygtede Portugiser. Dernæst frasagde han sig Kronen til Fordel for sin haarige Datter Jnfantinden Maria da Gloria Joanna Carlotta Leopoldina Jsidora da Cruz Francisca Xaviera da PaulaMiguela Gabrica Rafaela Luiza Gonzaga; dog at hun ikke reiser over til Portugal og overtager Regeringen der før hun kommer til en myndig Alder og holder Bryllup med sin Farbroder Jnfanten Miguel Maria Emmeritus. Jndtil den Tid lader Keiseren bestyre Rigerne ved et Regentskab. Et optrækkende Uveir imellem Portugal og Spanien er nu forebygget ved Spaniens Erkiendelse af Regentskabet i Lissabon, hvormed Hertugen af Jnfantado saae sig nødt til at føje Østerrigs, Englands og Ruslands Ministre.
Aalborgs Stifts Adresseavis, 1826-07-04
Blandinger. Efter Baramsfesten har Storherren fornyet Jbrahim Paschaes Bestalling, som Statholder over Abessinien, Osidda og Morea.